Garantii
Meie teadmised ja kogemused ning standardid annavad eelduse kultuurivahetusprogrammide maksimaalseks õnnestumiseks, aga õnnestumine sõltub eelkõige programmis osalejatest endist alates ootustest, probleemide lahendamise oskustest, oskusest kohaneda, sotsialiseeruda, olla osavõtlik, jne. Sel moel ongi loodud eeldus õnnestumiseks. Saksamaal läbiviidud uuring näitab, et 95% YFU kultuurivahetusprogrammides osalevatest vahetusõpilastest on oma kogemusega rahul või väga rahul ning nende õppeedukus isegi paranes, kui nad olid naasnud välismaalt tagasi oma kodukooli, kus nende õpingud jätkusid.
YFU kultuurivahetusprogrammid on kooskõlas Basic Standards’iga, mis muuhulgas ütleb:
- vahetusõpilased peavad läbima konkursi, kus peab selguma õpilase võime omapead ja kaugel kodust ise hakkama saada;
- vastuvõtvad perekonnad peavad läbima intervjuu, kus kontrollitakse nende tausta ja motivatsiooni ning selgub nende valmidus hakata vahetusperekonnaks;
- YFU garanteerib kõigile vahetusõpilastele vastuvõtva perekonna;
- igal vahetusõpilasel on sihtriigis YFU-poolne tugiisik;
- kõik osapooled on kohustatud läbima koolitusprogrammi ehk lisaks vahetusõpilastele osalevad koolitusprogrammis ka saatev perekond, vastuvõttev perekond ning nõustatakse ka vastuvõtvat kooli.